section_heading: Rana glazbena karijera (1972. – 1994.)
paragraph_text: Devin Townsend rođen je 5. svibnja 1972. u New Westminsteru u Britanskoj Kolumbiji."Devin Townsend Overview." Allmusic. Pristupljeno 4. lipnja 2016. U ranoj je tinejdžerskoj dobi prijateljevao s Brianom "Beavom" Waddellom koji će kasnije svirati gitaru u The Devin Townsend Bandu i bas-gitaru u Devin Townsend Projectu. Također je nastupao i u nekoliko metal sastava dok je još bio u srednjoj školi dok nije naposljetku osnovao grupu Grey Skies s 19 godina. U to se doba pridružio i popularnoj lokalnoj grupi Caustic Thought gdje je mijenjao Jeda Simona kao gitarist te je svirao uz basista Byrona Strouda; i Simon i Stroud kasnije će postati članovi Townsendovog najpoznatijeg sastava Strapping Young Lad. Townsend 1993. godine započinje skladati glazbeni materijal za projekt pod imenom Noisescapes koji će naknadno opisati "jednako žestokim kao Strapping Young Lad".